**Základná škola s materskou školou Bukovce**

**PLÁN PRÁCE ŠKOLSKÉHO KLUBU DETÍ v školskom roku 2022/2023**

V Bukovciach 05.09.2022

Vypracovala: Bc. Viera Gojdičová

 Plán práce ŠKD vychádza z analýzy Plánu práce na šk. rok 2021/2022 a bude sa riadiť Plánom práce školy, Výchovným programom ŠKD a pokynmi Sprievodcu školským rokom 2022/2023 MŠVVaŠ SR pre školy a školské zariadenia a Pedagogicko-organizačnými pokynmi pre školský rok 2022/2023.

# Analýza činnosti ŠKD

Školský klub detí svojou štruktúrou činností ponúka deťom široké spektrum vyplnenia voľného času. Sú tu zahrnuté aktivity z oblasti vzdelávacej, spoločensko-vednej, esteticko-výchovnej (ktorá sa ešte člení na výtvarnú, hudobnú a literárno-dramatickú), telovýchovnej, športovej a zdravotnej, pracovno-technickej a prírodovedno-enviromentálnej. V školskom roku 2021/2022 navštevovalo ŠKD 43 detí v dvoch oddeleniach.

V priebehu školského roka sa takmer všetky naplánované úlohy splnili s výnimkou tých, ktoré nebolo možné splniť z dôvodu mimoriadnej situácie. Niektoré sa realizovali formou dištančného vzdelávania.

* Pasovanie prvákov
* Desatoro pre cyklistov – dopravný kvíz
* Hry na školskom ihrisku
* Mám malého súrodenca – beseda
* Veselá prekážková dráha - súťaž
* Moja kniha
* Vidieť a byť videný
* Skokan školy – súťaž v skákaní cez švihadlo
* Šarkaniáda – výroba a púšťanie šarkanov
* Literárna súťaž – Z rozprávky do rozprávky
* Kvíz o Slovensku – významné osobnosti našich dejín
* Vianočný program
* Vianočné pozdravy
* Nebojme sa snehu - súťaže na snehu
* Hygiena a zásady obliekania počas zimných mesiacov
* Zvieratá a ich mláďatá
* Naše zdravie – Bol raz jeden život - sledovanie, beseda
* Súťaž v Hula-hop
* Zábavné popoludnie
* Návšteva knižnice
* Deň vody – priestorová a výtvarná tvorba
* Deň Zeme
* Moja obec – vychádzky do obce, kultúrne pamiatky
* Futbalový turnaj
* Čo sme sa naučili - vedomostný kvíz
* Darček pre budúcich prvákov - zápis do školy
* Deň finančnej gramotnosti – hra na predajňu a reštauráciu
* Najlepší skokan školy – súťaž v skákaní cez gumu
* Dopravný kvíz
* Deň nefajčenia
* Turnaj v skladaní puzzle

V školskom roku 2021/2022 vyšli tri čísla školského časopisu Družinárik (zodpovedný pedagóg: Mgr. Ivana Mižov, neskôr Bc. Viera Gojdičová), na realizácii ktorých sa podieľali aj deti ŠKD svojimi kresbami, básničkami a hádankami.

# Štruktúra ŠKD

Hlavný dôraz kladieme na prípravu na vyučovanie a vhodnou motiváciou podnecujeme u detí kladný vzťah k vzdelávaniu. Prispievame k tomu novými metódami a formami výučby a výchovy. Prebrané učivo sa upevňuje hravou formou, k čomu využívame didaktické hry, CD s rôznym zameraním a interaktívnu tabuľu. V rámci prípravy na vyučovanie budeme i naďalej zlepšovať pripravenosť detí na vyučovanie.

V školskom roku 2022/2023 je do ŠKD zapísaných 47 detí. Zriadené sú dve oddelenia. Prevádzka je zabezpečená v čase od 11.25 do 15.00 hod.

|  |  |  |  |  |  |  |  |
| --- | --- | --- | --- | --- | --- | --- | --- |
| Ročník  | 1.  | 2.  | 3.  | 4.  | 5. | 6. | Spolu  |
| Počet  | 10 | 10 | 8 | 6 | 12 | 1 | 47 |

1. oddelenie: vychovávateľka Mgr. Božena Blichová

|  |  |  |  |  |  |
| --- | --- | --- | --- | --- | --- |
| Ročník  | 1.  | 3.  | 5. | 6. | Spolu  |
| Počet  | 10 | 8 | 5 | 1 | 24 |

1. oddelenie: vychovávateľka Bc. Viera Gojdičová

|  |  |  |  |  |
| --- | --- | --- | --- | --- |
| Ročník | 2. | 4. | 5. | Spolu |
| Počet | 10 | 6 | 7 | 23 |

Vedenie kabinetu ŠKD: Mgr. Božena Blichová

 ***Rozvrh týždennej výchovno-vzdelávacej činnosti v oddelení :***

11.25 – 12.10 príchod do ŠKD, oddychová a relaxačná činnosť

12.10 – 12.40 príprava na obed, obed

12.40 – 13.10 rekreačná činnosť, vychádzky, pobyt na školskom ihrisku, pohybové hry na dvore, besedy, súťaže a pod.

13.10 – 14.10 výchovno-vzdelávacia činnosť rozdelená do tematických oblastí výchovy

14.10 – 14.45 príprava na vyučovanie

14.45 – 15.00 individuálna činnosť

 ***Kontrolná činnosť spočíva v kontrole :***

* výchovno-vzdelávacieho procesu
* pedagogickej dokumentácie
* materiálneho vybavenia a využívania prostriedkov školy
* stavu detí v oddeleniach ŠKD
* výberu finančných prostriedkov, čo činí 4 € na mesiac. Tento príspevok sa uhrádza vopred do 15. dňa príslušného kalendárneho mesiaca. Príspevok na úhradu za pobyt dieťaťa v ŠKD je stanovený Dodatkom k všeobecne záväznému nariadeniu obce.

 ***Požiadavky na kontinuálne vzdelávanie pedagogických zamestnancov***

 Vzdelávanie vychovávateliek súvisí priamo s ich pracovným zameraním. Vychádza z princípov celoživotného vzdelávania a realizuje sa formou školení na základe ponuky vzdelávacích inštitúcií. Riaditeľ školy podporuje vzdelávanie zamestnancov školy. Uvoľňuje ich na semináre a školenia, organizované Odborom školstva a kultúry v Stropkove, Podduklianskym strediskom vo Svidníku, Metodicko-pedagogickým centrom v Prešove a pod. Vychovávateľky svoje odborné znalosti zvyšujú štúdiom odbornej literatúry a časopisov, sledovaním webinárov.

# Hlavné úlohy a ciele

 Úlohy vyplývajúce z Pedagogicko-organizačných pokynov pre školský rok 2022/2023 a zo Sprievodcu školským rokom 2022/2023 pre ŠKD sme začlenili do týchto okruhov a stanovili si tieto výchovno-vzdelávacie ciele:

1. **Škola**
	* rozvoj tvorivosti, nadania a talentu u detí
	* vkladať prvky inklúzie, vytvárať zdravú, optimistickú, činorodú, pracovnú atmosféru a priateľskú klímu, klímu rešpektujúcu heterogenitu a individualitu detí, rešpektovať ich sociálny pôvod a prostredie z ktorého pochádzajú, podporovať detí zo sociálne znevýhodneného prostredia a rešpektovať ich individuálne potreby
	* realizovanie výchovno-vzdelávacej činnosti s deťmi v konkrétnej oblasti výchovy

 (vzdelávacej, spoločensko-vednej, telovýchovnej, prírodovedno-enviromentálnej, pracovno-technickej, estetickej-výchovnej)

* + dobrá úroveň sociálnej komunikácie (uplatňovanie prostriedkov verbálnej a neverbálnej komunikácie) a pedagogickej komunikácie
	+ rozvoj jemnej motoriky a grafomotorických schopností detí
	+ rozvoj poznávacích psychických procesov (zrakového a sluchového vnímania, pamäti, úmyselnej pozornosti, slovného a názorového myslenia)
	+ aktívne sa zapájať do akcií organizovaných školou
	+ primeranou formou rozvíjať úroveň vedomostí s využitím zábavných a hravých foriem s dôrazom na tvorivosť a objavovanie pri aplikovaní osvojených postupov z vyučovania
	+ rozvoj finančnej gramotnosti u detí a osvojenie si základných zručností pre efektívne riadenie a plánovanie svojej finančnej budúcnosti
	+ rozvoj čitateľskej gramotnosti u detí, ich komunikačných kompetencií, čitateľských schopností a zručností, čitateľských návykov, záujmov, postojov, motivácie k čítaniu a získavanie vedomostí
	+ spolupráca s učiteľmi, pri poznávaní individuálnych predpokladov, talentu, nadania a záujmov detí, primerane usmerniť ich rozvoj vo výchove a v čase mimo vyučovania v aktívnej spolupráci s učiteľmi, s výchovným poradcom a rodičmi, pomáhať deťom pri riešení problémov vo vzdelávacom a sociálnom vývine
	+ vytvárať podmienky na pozitívne zážitky detí z aktívnej činnosti a prežitej skutočnosti, povzbudzovať deti k úspechu, prežívať šťastie z úspechov
	+ prispievať k prehlbovaniu teoretických vedomostí získaných na vyučovaní v škole
	+ pomáhať žiakom so špeciálnymi výchovno-vzdelávacími potrebami zvládnuť požiadavky školy, napomáhať ich úspešnosti v škole, podporovať ich rozvoj zdravého sebavedomia a vôle prekonávať prekážky
	+ pestovať národné povedomie u detí a hrdosť na slovenskú históriu
	+ pravidelne sledovať zmeny v správaní detí, ak je tým ohrozený osobnostný vývin, v spolupráci s učiteľom zabezpečiť aktívnu ochranu
1. **Rodina**
	* podporovať rozvoj poznávacích záujmov (radosť z poznávania, z dosahovaných výsledkov ...)
	* využívať vhodnú pedagogickú komunikáciu so zameraním na sebapoznávanie a sebahodnotenie
	* rozvíjať pracovné a sebaobslužné návyky (od základných po účelové úkony)
	* uplatňovať zásady prepojenia školy so životom
	* zintenzívniť spoluprácu s rodinou prezentovaním prác na výstavkách
	* informovať rodičov o aktivitách ŠKD
	* kompenzovať nedostatky sociálneho prostredia v rodine, napomáhať dobrému priebehu socializácie detí a adaptácie na školské prostredie
	* vytvárať podmienky pre rozvoj individuálnych predpokladov, možností ich uplatnenia v činnosti, ktoré nemôže alebo nedokáže zabezpečiť rodina
	* podporovať rozvoj sociálnych (spoločenských) kontaktov a vzťahov, viesť k osvojovaniu noriem spoločenského správania, ľudského spolunažívania, formovaniu uvedomených postojov k životným situáciám

1. **Voľný čas**
	* rozvíjať sociálnu a emocionálnu zrelosť (schopnosť nadväzovať kontakt a primerane komunikovať s vrstovníkmi i dospelými, rešpektovať individualitu detí, ustálenosť citových prejavov a nálad, podriadiť sa požiadavkám výučby a výchovy)
	* aktívne pristupovať k uspokojovaniu a rozvíjaniu svojich potrieb, sklonov, individuálnych predpokladov, schopností vo výchovno-vzdelávacej činnosti, v aktivitách podľa vlastného výberu a voľby
	* podieľať sa na estetizácii interiéru školy s cieľom spríjemniť jej celkový vzhľad
	* vytvárať vhodné podmienky na sebarealizáciu a rozvoj osobnosti v čase mimo vyučovania
	* viesť detí k formovaniu pozitívneho vzťahu k voľnému času a formovať ich hodnotovú orientáciu
	* umožniť regeneráciu fyzických a psychických síl, formovať aktívny spôsob života
	* predchádzať negatívnym spoločenským javom v prejavoch hrubosti, násilia, vplyvu využívaných médií, drogových a iných závislostí (počítačové hry, mobilné telefóny, televízia, automaty atď...)
	* viesť k formovaniu pozitívneho vzťahu k prírode, životnému prostrediu, primeranými aktivitami podporovať formovanie postojov k ochrane životného prostredia, skrášľovaniu okolia školy
	* organizovať pre deti zaujímavé a veku primerané podujatia na posilnenie humánnych vzťahov medzi pohlaviami, ktoré ich pripravia na zodpovedné rozhodovanie v kritických oblastiach psychosexuálneho vývinu
	* eliminovať šikanovanie, monitorovať zmeny v správaní detí a v prípade podozrenia zo zneužívania detí bezodkladne vzniknutý problém riešiť
	* dodržiavať princípy etickej výchovy a výchovy k manželstvu a rodičovstvu a oboznamovať deti s problematikou nebezpečenstva komerčného sexuálneho zneužívania detí a ochrany pred ním.

# Tematický plán činností

**1. oddelenie ŠKD – Mgr. Božena Blichová**

**September: Téma mesiaca : Škola volá**

* Slávnostné zahájenie školského roka
* Prvé kontakty detí
* Zo školy a do školy – pravidlá cestnej premávky
* Maľovanie kriedami na chodník
* Hry na školskom ihrisku
* Spoznaj svojho kamaráta
* Veselá prekážková dráha

**Október: Téma mesiaca: Tvorivá jeseň**

* Mesiac úcty k starším
* Jesenná výzdoba
* Práca s prírodným materiálom – šípky, gaštany, tekvičky, lístie
* Šarkan letí
* Základy zdravej výživy – Deň jablka
* Školský časopis Družinárik
* Záložka spája školy
* Cesta mlieka

**November: Téma mesiaca: Jeseň a zvieratá**

* Zapáľme sviečku
* Návšteva obecného úradu
* Lesné zvieratá v jeseni
* Pasovanie prvákov
* Zober loptu, nie drogu
* Loptové hry – vybíjaná
* Muzikoterapia – relax pri hudbe

**December: Téma mesiaca : Tešíme sa na Vianoce!**

* Mikuláš a jeho čižmička
* Vianočný program
* Vianočné koledy, zvyky, tradície a priania
* Vianočné pohľadnice, list Ježiškovi
* Hygiena a zásady obliekania počas zimných mesiacov
* Čitateľský maratón
* Hry na snehu
* Školský časopis Družinárik

**Január: Téma mesiaca: Do Nového roku predsavzatí trochu**

* Novoročné predsavzatia
* Nebojme sa snehu
* Zimná krajina
* Naše zdravie – „Bol raz jeden život“
* Zimné športy
* Reklama na karneval

**Február: Téma mesiaca : Čas plesov a karnevalov!**

* Karneval – karnevalové masky, zábavné popoludnie
* Čo robia lesné zvieratá v zime
* Môj najlepší priateľ
* Fašiangové zvyky a tradície
* Viem čo zjem

**Marec: Téma mesiaca: Máme radi knihy!**

* Marec – mesiac knihy
* Návšteva knižnice
* Jarná výzdoba priestorov ŠKD
* Svetový deň vody – 22.3.
* Súťaž v Hula-hop
* Veľká noc – zvyky a tradície
* Nákupy – finančná gramotnosť

**Apríl: Téma mesiaca: Príroda sa prebúdza**

* Teta jar sa hlási
* Deň Zeme
* Turnaj v skladaní puzzle
* Skokan školy
* Prínosy a riziká internetu
* Školský časopis Družinárik

 **Máj: Téma mesiaca: „ Veľmi ľúbim svoju mamu“**

* Deň matiek
* Ekomodel – použitie odpadového materiálu
* Futbalový turnaj
* Moja obec
* Liečivé rastliny

**Jún: Téma mesiaca: A už je tu leto!**

* Deň detí
* Hry v prírode
* Deň otcov
* Čo sme sa naučili – vedomostný kvíz
* Školský časopis Družinárik
* Slávnostné ukončenie školského roka

**2. oddelenie ŠKD – Bc. Viera Gojdičová**

**September: Téma mesiaca: Vitajte v škole!**

* Slávnostné zahájenie školského roka
* Prvé kontakty detí po prázdninách
* Desatoro pre cyklistov – dopravný kvíz
* Obkresľovanie tieňa kriedami
* Hry na školskom ihrisku
* Ja a môj kamarát
* Veselá prekážková dráha

**Október: Téma mesiaca: Farebná jeseň**

* Zber jesenných plodov
* Kreatívne výtvarné techniky – téma jeseň
* Úcta k starším
* Šarkaniáda
* Jesenná výzdoba
* Záložka spája školy
* Základy zdravej výživy – Deň jablka
* Školský časopis Družinárik

**November: Téma mesiaca: Zdravie – vzácny dar**

* Pamiatka zosnulých
* Strom zdravia
* Čistota – pol života
* Zober loptu, nie drogu
* Zvieratá a ich mláďatá
* Relaxácia pri hudbe
* Loptové hry - vybíjaná

**December: Téma mesiaca: Privítajme sviatky**

* Mikulášske popoludnie
* Vianočné pozdravy
* Vianočná besiedka – koledy, zvyky a tradície
* Čitateľský maratón
* Kvíz o Slovensku
* Hry na snehu - guľovačka
* Školský časopis Družinárik

**Január: Téma mesiaca: Zábava v zime**

* Posedenie pri čaji - moje Vianoce
* Ako sa v zime správne obliekať
* Reklama na karneval
* Stavanie snehuliaka na školskom dvore
* Hľadáme kamaráta podľa stôp v snehu
* Zimné športy - sánkovanie

**Február: Téma mesiaca: Fašiangy**

* Fašiangy – nácvik piesne
* Výroba karnevalových masiek, karneval, diskotéka
* Valentínka pre radosť
* Hry na rozvoj vnímania, pozornosti a pamäti
* Viem čo zjem

**Marec: Téma mesiaca: Čím viac čítam, tým viac viem**

* Moja kniha
* Návšteva knižnice
* Z rozprávky do rozprávky
* Jarné kvety
* Darčeky pre budúcich prvákov – zápis do školy
* Súťaž v Hula-hop
* Veľká noc – veľkonočné zvyky a tradície

**Apríl: Téma mesiaca: Vážim si prírodu?**

* Z našej prírody – vedomostný kvíz
* Kreslenie na tému: Môj zážitok z veľkonočných sviatkov
* Deň Zeme - 22.4.
* Deň finančnej gramotnosti
* Turnaj v skladaní puzzle
* Skokan školy

**Máj: Téma mesiaca: Naučme sa orientovať**

* Dňu matiek
* Pirátska cesta za pokladom – orientácia v priestore
* Zdravá škola – ,,Bol raz jeden život“
* Riziká internetu - Ovca
* Svetový deň bez tabaku
* Futbalový turnaj

**Jún: Téma mesiaca: Zábavný jún**

* Deň detí
* Maľujeme na chodník
* Určovanie svetových strán
* Deň otcov
* Detská letná olympiáda
* Školský časopis Družinárik
* Slávnostné ukončenie školského roka

# Spolupráca ŠKD

 **Spolupráca s učiteľmi 1. -4. roč.**

-neustále spolupracovať s pedagógmi 1. stupňa, skvalitňovať prípravu detí na vyučovanie a tým sa podieľať na zlepšení ich prospechu

* spolupracovať pri organizovaní akcií a podujatí školy
* spoluúčasť na príprave kultúrnych programov a vystúpení
* podieľať sa pri výzdobe priestorov školy a tried

## Spolupráca s rodičmi

* výchovno-vzdelávaciu činnosť propagovať rodičom prostredníctvom vystúpení, výzdobou priestorov školy a ŠKD, osobným rozhovorom
* spolupráca pri riešení výchovných otázok

# Zvyšovanie odbornej pripravenosti

* štúdiom odbornej literatúry a časopisov zvyšovať odborné znalosti a prenášať ich do vlastnej výchovnej práce s deťmi
* dopĺňaním metodického materiálu zvyšovať kvalitu výchovno-vzdelávacieho procesu
* uplatňovať nové prístupy v práci absolvovaním webinárov

# Zlepšovanie materiálneho vybavenia ŠKD

* zabezpečovať opravu a nákup didaktických pomôcok a hračiek
* hľadať možnosti sponzorovania zariadenia a vybavenia u rodičov a organizácií

* venovať pozornosť šetreniu inventára ŠKD, zabrániť jeho ničeniu a rozkrádaniu

Plán práce školského klubu detí je otvorený a môže sa meniť podľa potreby a záujmu školy, žiakov a rodičov, podľa počasia, prípadne podľa ponuky kultúrnych podujatí.

V Bukovciach 05.09.2022

Vychovávateľky: Bc. Viera Gojdičová Riaditeľ školy: Mgr. Miroslav Fedorík Mgr. Božena Blichová